b'\n_START_ARTICLE_\nJanko Kav\xc4\x8di\xc4\x8d (pedagog)\n_START_SECTION_\n\xc5\xbdivljenjepis\n_START_PARAGRAPH_\nKav\xc4\x8di\xc4\x8d je leta 1933 kon\xc4\x8dal u\xc4\x8ditelji\xc5\xa1\xc4\x8de v Mariboru ter 1936 diplomiral Fakulteti za telesno kulturo (FKT) v Berlinu. Od leta 1936 do 1941 je bil referent na ministrstvu za telesno vzgojo v Beogradu in predavatelj na vi\xc5\xa1ji \xc5\xa1oli ta telesno vzgojo. Po koncu vojne je deloval v Fizkulturni zvezi Jugoslavije in Zvezi za telesno vzgojo Partizan Jugoslavije. V letih 1960-1962 je bil direktor Visoke \xc5\xa1ole za telesno vzgojo, 1963 prvi dekan FTK Beograd, tu je bil do 1978 redni profesor in vodja katedre za gimnastiko._NEWLINE_Kav\xc4\x8di\xc4\x8d je avtor \xc5\xa1tevilnih telovadnih sestavov za telovadne akademije in javne telovadne nastope ter avtor strokovnih \xc4\x8dlankov in razprav o telesni vzgoji.'